Ο **Γιούρι Ράτας** (εσθ. *Jüri Ratas*) είναι Εσθονός πολιτικός ο οποίος είναι ο τωρινός αρχηγός του Εσθονικού Κεντρώου Κόμματος και υπηρέτησε ως Πρωθυπουργός της Εσθονίας από το 2016 ως το 2021. Διετέλεσε δεύτερος αντιπρόεδρος του Εσθονικού Κοινοβουλίου και Δήμαρχος του Τάλιν από το 2005 μέχρι το 2007. Ως δήμαρχος του Τάλιν, ξεκίνησε το πρόγραμμα της Ευρωπαϊκής Πράσινης Πρωτεύουσας.

Το 2013, ο Ράτας πρότεινε την αύξηση του κατώτατου μισθού από τις 2.000 στις 2.250 κορώνες (αντιστοιχεί σήμερα σε περίπου 144 ευρώ).

Μετά τις εκλογές του 2019, το κόμμα του υπέστη απώλειες, ωστόσο ο ίδιος συμφώνησε με το ακροδεξιό κόμμα EKRE και το Pro Patria και σχημάτισε κυβέρνηση συνασπισμού, με τον ίδιο πρωθυπουργό.

Ο Ράτας παραιτήθηκε από την πρωθυπουργία στις 13 Ιανουαρίου 2021 έπειτα από την εμπλοκή του κόμματός του σε σκάνδαλο παράνομης χρηματοδότησης μς πρωταγωνιστή τον επιχειρηματία Χίλαρ Τέντερ. Ο πρωθυπουργός δήλωσε ότι είχε άγνοια για την υπόθεση και ότι επέλεξε την παραίτησή του προκειμένου να αναλάβει την πολιτική ευθύνη για το σκάνδαλο. Ο Ράτας παρέμεινε υπηρεσιακός πρωθυπουργός μέχρι να σχηματιστεί μια νέα κυβέρνηση συνασπισμού.

Πολιτική σταδιοδρομία
---------------------

Εξελέγη για πρώτη φορά μέλος του Εσθονικού Κοινοβουλίου στις εκλογές του 2007, ενώ επανεξελέγη στις εκλογές του 2015 λαμβάνοντας 7.932 ψήφους. Τον Μάρτιο του ιδίου έτους εξελέγη δεύτερος αντιπρόεδρος του Εσθονικού Κοινοβουλίου.

Στις 5 Νοεμβρίου 2016, ο Γιούρι Ράτας εξελέγη αρχηγός του Εσθονικού Κεντρώου Κόμματος, διαδεχόμενος τον Έντγκαρ Σαβισάαρ.

### Πρωθυπουργός

Μετά την κατάρρευση της δεύτερης κυβέρνησης του Τάαβι Ρούιβας τον Νοέμβριο του 2016, ξεκίνησαν διαβουλεύσεις μεταξύ του Εσθονικού Κεντρώου Κόμματος, του Σοσιαλδημοκρατικού Κόμματος και της Ένωσης Υπέρ της Πατρίδας και της Δημοκρατίας για τον σχηματισμό νέας κυβέρνησης. Τελικά, τα τρία κόμματα συμφώνησαν στις 19 Νοεμβρίου 2016 και ο Γιούρι Ράτας ορίστηκε ως νέος πρωθυπουργός. Ο ίδιος ορκίστηκε στις 23 Νοεμβρίου 2016.

Το Κόμμα του Κέντρου του Ράτας υπέστη μεγάλες απώλειες στις βουλευτικές εκλογές που διεξήχθησαν τον Μάρτιο του 2019. Ωστόσο, ο ίδιος κατάφερε να παραμείνει πρωθυπουργός.

Το αντιευρωπαϊκό Κόμμα του Κέντρου του Ράτας συμφώνησε με το αντιευρωπαϊκό ακροδεξιό Συντηρητικό Λαϊκό Κόμμα (EKRE) για σχηματισμό κυβέρνησης συνασπισμού, κάτι που έκανε το κόμμα να χάσει τη δημοτικότητά του. Απέφυγε έτσι την πρόταση του Μεταρρυθμιστικού Κόμματος, το οποίο ήταν ο νικητής των εκλογών.

Η κυβέρνηση που σχηματίστηκε περιλαμβάνει τα εξής κόμματα: Κόμμα Κέντρου, EKRE και Pro Patria. Η ορκωμοσία της δεύτερης κυβέρνησης του Ράτας έγινε στις 29 Απριλίου 2019.

Έπειτα από την εμπλοκή του κόμματός του σε σκάνδαλο, ο Ράτας παραιτήθηκε στις 13 Ιανουαρίου 2021 και παρέμεινε υπηρεσιακός πρωθυπουργός μέχρι να σχηματιστεί μια νέα κυβέρνηση συνασπισμού. Το Κεντρώο Κόμμα ενεπλάκη σε σκάνδαλο που αφορά την κρατική χρηματοδότηση (με ένα αμφιλεγόμενο δάνειο) ενός οικιστικού σχεδίου στην πρωτεύουσα Ταλίν. Τον διαδέχθηκε στην πρωθυπουργία η Κάγια Κάλας.

Παραπομπές
----------

1. ↑  «Jüri Ratas: Tulumaksuvaba miinimum peab tõusma» (στα et). *Saarte Hääl*. 2013-04-24.. Ανακτήθηκε στις 2015-02-28.
2. ↑  «A political crisis in Estonia: Prime minister Jüri Ratas resigns». *Estonian World*. 13 Ιανουαρίου 2021.
3. ↑  «Jüri Ratas resigns as prime minister following loan scandal». *Eesti Rahvusringhääling*. 13 Ιανουαρίου 2021.
4. ↑  «Riigikogu valimised 2015: Detailne hääletamistulemus». Vabariigi Valimiskomisjon. Ανακτήθηκε στις 30 Μαρτίου 2015.
5. ↑  «Eiki Nestor re-elected as Parliament Speaker, Seeder and Ratas as deputies». ERR. 30 Μαρτίου 2015. Ανακτήθηκε στις 30 Μαρτίου 2015.
6. ↑  «Jüri Ratas elected chairman of the Center Party». ERR. 2016-11-05.. Ανακτήθηκε στις 2016-11-22.
7. ↑  «Prime Minister loses no confidence vote, forced to resign». ERR. 2016-11-09.. Ανακτήθηκε στις 2016-11-09.
8. ↑  «Coalition agreement ready, ministries distributed». ERR. 2016-11-19.. Ανακτήθηκε στις 2016-11-19.
9. ↑  «49th cabinet of Estonia sworn in under Prime Minister Jüri Ratas». ERR. 2016-11-23.. Ανακτήθηκε στις 2016-11-23.
10. ↑  «Kõlvart: erakonna püsimine on tähtsam kui olemine opositsioonis». *Poliitika*. 13 Μαρτίου 2019. Ανακτήθηκε στις 16 Μαρτίου 2019.
11. ↑  «Uuring: valijad eelistavad kõike muud kui Keskerakonna-EKRE-Isamaa liitu». *Poliitika*. 14 Μαρτίου 2019. Ανακτήθηκε στις 16 Μαρτίου 2019.
12. ↑  Εσθονία: Το κόμμα του απερχόμενου πρωθυπουργού Ράτας είναι πλέον σε θέση να σχηματίσει κυβέρνηση, in.gr, 7 Απριλίου 2019.
13. ↑  «Εσθονία: Παραίτηση του πρωθυπουργού λόγω υπόθεσης διαφθοράς». *kathimerini.gr*. 13 Ιανουαρίου 2021.

  


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Πρωθυπουργοί της Εσθονίας |
| --- |
|  |
| 1918-1920 | 
* Κονσταντίν Πατς
* Ότο Στράντμαν
* Γιαν Τόνισον
* Άντο Μπιρκ
* Αντς Πιπ
 |  |
|  |
| 1934-1940 | 
* Κονσταντίν Πατς
* Κάαρελ Εενπάλου
* Γιούρι Ούλουοτς
 |
|  |
| 1990-σήμερα | 
* Έντγκαρ Σαβισάαρ
* Τιίτ Βάχι
* Μαρτ Λάαρ
* Άντρες Τάραντ
* Μαρτ Σίμαν
* Σίιμ Κάλας
* Γιούχαν Παρτς
* Άντρους Άνσιπ
* Τάαβι Ρούιβας
* Γιούρι Ράτας
* Κάγια Κάλας
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 3510148122896895200000
* GND: 1120411025

 |

 |